
Text rozhodnutia
Súd: Krajský súd Žilina Spisová značka: 21S/191/2015 Identifikačné číslo súdneho spisu: 5015201183 Dátum vydania rozhodnutia: 16. 03. 2016 Meno a priezvisko sudcu, VSÚ: JUDr. Veronika Poláčková ECLI: ECLI:SK:KSZA:2016:5015201183.1 Uznesenie Krajský súd v Žiline, v právnej veci žalobcu: Mgr. K. A., nar. XX.XX.XXXX, bytom G. č. XXXX/X, N. L., právne zastúpený: JUDr. Ivica Firstová, advokátka, so sídlom A. XXXX, N. L., proti žalovanému: Okresné riaditeľstvo Policajného zboru v Dolnom Kubíne, Okresný dopravný inšpektorát, so sídlom Ul. Pelhřimovská č. 2054/6, Dolný Kubín, o preskúmanie zákonnosti postupu a rozhodnutia žalovaného č. ORPZ-DK-ODI2-P-SK-133/2013 zo dňa 27.02.2015, takto jednomyseľne r o z h o d o l : Súd konanie zastavuje. Žiaden z účastníkov konania nemá právo na náhradu trov konania. o d ô v o d n e n i e : Žalobca sa žalobou podanou prostredníctvom právneho zástupcu dňa 15.07.2015 na Okresnom súde Dolný Kubín, doplnenou na výzvu súdu dňa 10.11.2015, následne uznesením postúpenou krajskému súdu, domáhal zrušenia rozhodnutia Okresného riaditeľstva Policajného zboru v Dolnom Kubíne, Okresný dopravný inšpektorát č. ORPZ-DK-ODI2-P-SK-133/2013 zo dňa 27.02.2015 Na základe podanej žaloby vyzval súd žalobcu dňa 19.01.2016 v zmysle § 5 ods. 1 písm. a) zákona č. 71/1992 Zb. o súdnych poplatkoch a poplatku za výpis z registra trestov v znení neskorších predpisov (ďalej len „zákon č. 71/1992 Zb.“) na zaplatenie súdneho poplatku vo výške 35 Eur. Zároveň ho poučil o následkoch nezaplatenia súdneho poplatku. Podľa § 5 ods. 1 písm. a) zákona č. 71/1992 Zb. poplatková povinnosť vzniká podaním návrhu, odvolania a dovolania alebo žiadosti na vykonanie poplatkového úkonu, ak je poplatníkom navrhovateľ, odvolateľ a dovolateľ. Podľa § 10 ods. 1 zákona č. 71/1992 Zb. ak nebol zaplatený poplatok splatný podaním návrhu na začatie konania alebo dovolania, prvostupňový súd vyzve poplatníka, aby poplatok zaplatil v lehote, ktorú určí spravidla v lehote desiatich dní od doručenia výzvy; ak aj napriek výzve poplatok nebol zaplatený v lehote, súd konanie zastaví. O následkoch nezaplatenia poplatku musí byť poplatník vo výzve poučený. Podľa § 49 ods. 1 zákona č. 99/1963 Zb. Občiansky súdny poriadok (ďalej len O.s.p.) ak má účastník zástupcu s plnomocenstvom pre celé konanie, doručuje sa písomnosť len tomuto zástupcovi. Ak má však účastník osobne v konaní niečo vykonať, doručuje sa písomnosť nielen zástupcovi, ale aj jemu. Výzva na zaplatenie súdneho poplatku sa doručuje iba zástupcovi. Výzva súdu na zaplatenie súdneho poplatku z podanej žaloby bola dňa 21.01.2016 doručená právnemu zástupcovi žalobcu. Dňa 22.02.2016 bolo šetrením v učtárni Krajského súdu v Žiline zistené, že súdny poplatok nebol zaplatený. Vychádzajúc z citovaných ustanovení a vzhľadom na skutočnosť, že žalobca napriek výzve do dnešného dňa uložený súdny poplatok nezaplatil, súd rozhodol tak, ako je uvedené vo výroku rozhodnutia. Súd rozhodol o trovách konania podľa § 146 ods. 1 písm. c) O.s.p. v spojení s § 246c ods. 1 veta prvá O.s.p. a v spojení s § 14 zákona č. 71/1992 Zb., podľa ktorého žiaden z účastníkov konania nemá právo na náhradu trov konania podľa jeho výsledku, ak konanie bolo zastavené. Toto rozhodnutie súdu bolo prijaté hlasovaním v pomere hlasov 3 : 0. Poučenie: Proti tomuto uzneseniu možno podať odvolanie v lehote 15-tich dní odo dňa jeho doručenia na Najvyšší súd Slovenskej republiky v Bratislave prostredníctvom Krajského súdu v Žiline písomne v dvoch vyhotoveniach. Odvolanie musí spĺňať náležitosti podľa § 205 ods. 1 O.s.p.

